རྣམ་རྒྱལ་མཆོད་རྟེན་གཡས་གཡོན་གྱི་མཆོད་རྟེན་ཆུང་ཆུངགི་ནང་དུ་དེ་བཞིན་གཤེགས་པའི་སྐུ་དང་།རྙིང་མ་དང་།ས་སྐྱ།བཀའ་བརྒྱུད།དགེ་ལུགས་བཅས་བོད་བརྒྱུད་ནང་བསྟན་གྱི་གྲུབ་མཐའ་ཆེན་པོ་བཞིའི་སྲོལ་འབྱེད་པ་དང་ཆོས་སྐྱོང་གི་སྐུ་བརྙནབཞེངས་འདུག།གྲུབ་མཐའ་ཁག་གི་སྐྱེས་ཆེན་དམ་པ་ཚོའི་སྐུ་བརྙན་རིས་སུ་མ་ཆད་པའི་ངང་ལ་ལྷ་ཁང་གཅིག་ཏུ་བཞེངས་ཡོད་པའི་རྐྱེན་གྱིས་སྐྱེ་བོ་ཁྲི་སྟོང་མང་པོས་མོས་གུས་བླ་ལྷག་ཏུ་བྱེད།མཆོད་སྒྲོམ་གྱི་ནང་དུ་ལི་མའི་ལྷ་སྐུབཤམས་ཡོད་པ་དང་།བཀའ་བསྟན་གཉིས་ཀྱིས་གཙོས་པའི་གླེགས་བམ་བརྒྱ་ཕྲག་དུ་མ་བརྩིགས་འདུག།མཆོད་རྟེན་ནང་རོལ་གྱི་བར་ཁྱམས་སུ་སྟོན་པ་ཤཀྱ་མུ་ནེའི་སྐུ་ཚེ་གཅིག་གི་མཛད་འཕྲིན་མཚོན་པའི་ཐང་ག་བཀལ་འདུག།མཆོད་རྟེན་གྱི་གཟུངས་གཞུག་ཏུ་གསེར་ཚོན་བྱུགས་པའི་ཤིང་གི་སྐུ་བརྙནབཞུགས་སུ་གསོལ་ཡོད་པ་ཚང་མར་རིག་དངོས་ཀྱི་རིན་ཐང་ཆེ།